**Salvată de Orfeu**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt dor azuriu purtat de vânt,

Fără viză am acostat în cuvânt,

În portul ce-mi poartă visul,

În largul clipelor – Abisul.

Aud cerul cum în două se frânge,

Ca trupul lui Hrist - apă și sânge.

La masa tăcerii îmi așez gândul,

Îngerii la fericire îmi țin rândul.

C-un sfios curcubeu mă înveșmânt,

O lume nouă din nimic frământ.

În lobul drept se joacă marea,

Cu valuri rebele îmi spală mirarea.

Inima mi-e pasăre salvată de Orfeu

Cu aripile crescând din Dumnezeu.

Rostogolesc norii sferici pe pâmânt,

Să curgă infinitul din ochiul lui Sunt.